laion/Wikipedia-Exotic huggingface dataset:
יחסי ארגנטינה–קזחסטן

יחסי ארגנטינה–קזחסטן הם היחסים הדיפלומטיים שבין ארגנטינה לבין קזחסטן. ארגנטינה וקזחסטן כוננו יחסים דיפלומטיים ב-25 ביוני 1993. שתי המדינות קבעו מדיניות ללא ויזה לאזרחים בהתאמה ב-2014 במהלך ביקור באסטנה של הקטור טיימרמן שר החוץ של ארגנטינה. סגן שר החוץ של קזחסטן ביקר בבואנוס איירס במאי 2017 כדי להציע את הגברת שיתוף הפעולה המסחרי והכלכלי. ארגנטינה מיוצגת בקזחסטן באמצעות שגרירותה במוסקבה, רוסיה. קזחסטן אינה מיוצגת בארגנטינה לא בדרג השגרירות ולא בדרג הקונסוליה. מדיה וקבצים בנושא יחסי ארגנטינה–קזחסטן בוויקישיתוף Argentina is visa-free for Kazakhstan באתר tengrinews‏, 1 ביוני 2014 Kazakh officials promote nation’s business opportunities in Latin America באתר astanatimes‏, 11 במאי 2017 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי ברזיל–הוותיקן

יחסי ברזיל–הכס הקדוש הם היחסים הנוכחיים וההיסטוריים בין ברזיל לכס הקדוש. הקתוליות הוצגה בברזיל בשנת 1500 על ידי האימפריה הפורטוגזית, וזו האמונה השולטת במדינה. בברזיל יש גם את האוכלוסייה הקתולית הגדולה בעולם. מאז קבלת החוקה ב-1891, ברזיל היא מדינה חילונית. זמן קצר לאחר שברזיל הכריזה על עצמאותה בשנת 1822, ברזיל והכס הקדוש כוננו יחסים דיפלומטיים. בשנת 1826 הגיע לרומא השליח הברזילאי הראשון לחצר האפיפיור. שגרירות ברזיל לכס הקדוש היא בין הנציגויות הדיפלומטיות העתיקות ביותר של ברזיל בחו"ל. בנובמבר 1871 ביקר פדרו השני, קיסר ברזיל בוותיקן ונפגש עם האפיפיור פיוס התשיעי. בשנת 1872, נוצר משבר בין שתי המדינות בנוגע ל"שאלה הדתית" כאשר הממשלה הקיסרית הברזילאית רצתה לעשות רפורמה בכנסייה ומינתה שורה של בישופים מתחדשים. בשנת 1891 הפכה ברזיל לאומה חילונית עם אימוץ חוקה רפובליקנית. בשנת 1919 הועלתה הנציגות הברזילאית בכס הקדוש לדרגת שגרירות. ביוני 1980, האפיפיור יוחנן פאולוס השני הפך לאפיפיור הראשון שביקר בברזיל והוא סייר בארץ במשך שבועיים. בשנת 1986, נשיא ברזיל ז'וזה סרניי הפך לנשיא ברזיל הראשון שביקר בוותיקן. מאז הביקורים הראשוניים, יהיו עוד כמה ביקורים של אפיפיור ונשיאים בין שתי המדינות. בנובמבר 2008, במהלך ביקור שני של נשיא ברזיל, לואיז אינסיו דה סילבה, בוותיקן, נחתם הסכם בין שתי המדינות על התקנון המשפטי של הכנסייה הקתולית בברזיל, אשר מאגד כללים לפעילות הכנסייה במדינה. המטרה העיקרית של ההסכם היא להעניק ליחסי ברזיל עם הכס הקדוש וודאות משפטית מוגברת, תמיד בהתאם לעיקרון החילוני של המדינה. ההסכם בתוקף משנת 2010. בשנת 2013, נשיאת ברזיל, דילמה רוסף, ביקרה בוותיקן כדי להשתתף בטקס השבעתו של האפיפיור פרנציסקוס, האפיפיור הלטיני ודרום אמריקני הראשון. ביולי 2013, האפיפיור פרנציסקוס ערך ביקור בן 5 ימים בברזיל, מסע האפיפיור הראשון שלו לאחר שהפך לאפיפיור במרץ 2013. בפברואר 2014 ערך הנשיא רוסף ביקור שני בוותיקן. ביקורים רמי דרג מברזיל בכס הקדוש פדרו השני, קיסר ברזיל (1871) הנשיא ז'וזה סרניי (1986) הנשיא פרננדו קולור דה מלו (1990) הנשיא פרננדו אנריקה קרדוזו (1997) הנשיא לואיז אינסיו דה סילבה (2005, 2008) שר החוץ אנטוניו פטריוטה (2012) הנשיאה דילמה רוסף (2013, 2014) סגן הנשיא מישל טמר (2014) ביקורים של האפיפיור מהכס הקדוש בברזיל האפיפיור יוחנן פאולוס השני (1980, 1991, 1997) האפיפיור בנדיקטוס השישה עשר (2007) האפיפיור פרנציסקוס (2013) ברזיל מחזיקה שגרירות לכס הקדוש ברומא. הכס הקדוש מחזיק נונציו אפוסטולי בברזיליה. שגרירות ברזיל אל הכס הקדוש הנונציו אפוסטולי של הכס הקדוש בברזיליה מדיה וקבצים בנושא יחסי ברזיל–הוותיקן בוויקישיתוף Brasil-Santa Sé (in Portuguese) Dom Pedro the Magnanimous, Second Emperor of Brazil Apostolic Journey to Brazil Pope Francis celebrates Brazil Mass on Copacabana beach Embassy of Brazil to the Holy See
סיוופלה

"סיוופלה" הוא סינגל שהוקלט על ידי הזמרת-יוצרת הישראלית נונו בהשתתפות צמד הדי ג'יים TOX1C. את השיר הוציאה לאור ב-24 באוקטובר 2022 חברת התקליטים די-מיוזיק, כסינגל שלא מתוך אלבום אולפן. לאחר זכייתה בפרס אקו"ם לתגלית השנה החלה נונו לעבוד על כתיבת והלחנת השיר. הפקתו האלקטרונית בוצעה על ידי TOX1C, צמד מוזיקלי ישראלי המתמקד בעיקר בסוגת ההאוס, שהפכה למוטיב מרכי בשיריה של הזמרת. שם השיר שאוב מהביטוי הצרפתי "s'il vous plait", שפירושו "בבקשה". בדומה לסינגלים הקודמים של נונו, כמו "Cute Boy" ו"ליבינג דה דרים", האודיו של "סיוופלה" נלווה למספר סרטוני "טיקטוק", שהפכו אותו לוויראלי בפלטפורמה. בשבוע הראשון לצאתו נכנס למצעד הסינגלים השבועי של המדיה פורסט במקום התשיעי. ב-10 בנובמבר נכנס למצעד הרשמי של גלגלצ במקום השביעי, ושבועיים לאחר מכן רשם את שיאו במקום הרביעי, שם שהה שבועיים רצופים. במצעד העשירייה של כאן גימל הגיע בשיאו למקום השלישי. וואלה! תרבות‏, "האני אין לי טייפ אבל הייפ וואי וואי": קבלו את השיר החדש של נונו ו-TOX1C, באתר וואלה, 24 באוקטובר 2022 גלגלצ, המצעד השבועי 10.11.2022, ‏10 בנובמבר 2022 גלגלצ, המצעד השבועי 24.11.2022, ‏24 בנובמבר 2022
אדוארד הבסבורג-לורן

אדוארד קרל יוזף מיכאל מרקוס קולומן פולקהולד מריה הבסבורג-לורן (נולד ב-12 בינואר 1967), הידוע גם בתואר המסורתי שלו הארכידוכס אדוארד מאוסטריה, הוא דיפלומט הונגרי והוא השגריר הנוכחי של הונגריה בכס הקדוש. הוא גם חבר בבית הבסבורג-לורן, המשפחה השלטת לשעבר של האימפריה האוסטרו-הונגרית. אדוארד הבסבורג נולד ב-12 בינואר 1967 במינכן, והוא בנם של מיכאל פון הבסבורג (מיכאל, ארכידוכס אוסטריה), בנם של יוזף פרנץ, ארכידוכס אוסטריה, ואנה, נסיכת סקסוניה, והנסיכה כריסטיאנה מלוונשטיין-ורטהיים-רוזנברג, בתו של קרל, נסיך לוונשטיין-ורטהיים-רוזנברג השמיני. הוא ידוע באופן חוקי באוסטריה בשם Eduard Habsburg-Lothringen, והוא מכונה בתואר המסורתי של "הארכידוכס אדוארד מאוסטריה" ב"אלמנך דה גוטה". הוא קיבל אזרחות הונגרית מכיוון שאביו נולד בהונגריה. אדוארד הוא נינו של פרנץ יוזף הראשון, קיסר אוסטריה. הוא נשוי לברונית מריה תרזיה פון גודנוס, צאצאית של יוהאן, ארכידוכס אוסטריה; יש להם שישה ילדים. מאז 2015, הוא משמש כשגריר הונגריה בכס הקדוש ובמסדר הצבאי הריבוני של מלטה. אדוארד הוא קתולי. הוא הביע הערצה לתומאס מור, לאפיפיור גרגוריוס הראשון, יוזף מינדסנטי, תרזה הקדושה מליזייה, קרל הראשון, קיסר אוסטריה ואדוארד המודה. אדוארד הבסבורג-לורן, ברשת החברתית אקס (טוויטר) Almanach de Gotha (2018), 'Austria', Pages 42–86 Mario Galgano, Ehemaliger St. Pöltner Bischofssprecher wird Botschafter, Vatican Radio, 25 July 2016, accessed 2 November 2020 "Zwei Wechsel in der Öffentlichkeitsarbeit der Diözese St. Pölten – Referat für Kommunikation". presse.dsp.at. Wien, Erzdiözese. "Eduard Habsburg-Lothringen wird Ungarn-Botschafter im Vatikan". www.erzdioezese-wien.at. Name ist genug ([a] name is enough), "Die Habsburgs leben mit ihren sechs Kindern nahe Hollabrunn." (the Habsburgs live with their six children near Hollabrunn), Niederösterreichische Nachrichten Sean Salai, S.J. (2018-11-05). "A Habsburg with a Twitter account: an interview with Hungary's ambassador to the Vatican". America (magazine). נבדק ב-2018-12-11. Aragones, Salvador (27 בדצמבר 2018). "Meet Eduard Habsburg: The humorous husband, father of 6, and ambassador to the Vatican". Aleteia. {{cite news}}: (עזרה)
נונאטאקי מורס

נונאטאק מורס (באנגלית: Morse Nunataks) הם קבוצה של נונאטאקים מבודדים. קבוצת נונאטאקי מורס ממוקמת 7.4 קילומטרים מדרום להר אחרנר, בין מצוק לואיס, לבין גבעות מקאלפיין, באזור חוף שקלטון של שטח חסות רוס שבאנטארקטיקה. שמם של נונאטאקי מורס ניתן להם על ידי הוועדה המייעצת לשמות אנטארקטיים. נונאטאקי מורס נקראים על שם אוליבר סי. מורס השלישי ( Oliver C. Morse III), שהיה מדען וחוקר יונוספרה מטעם השירות האנטארקטי של ארצות הברית, ששהא בתחנת הקוטב הדרומי (התחנה האנטארקטית אמונדסן-סקוט) בשנת 1960.
פילוסופיה בעידן הטראגי של היוונים

פילוסופיה בעידן הטראגי של היוונים (בגרמנית: Philosophie im tragischen Zeitalter der Griechen) הוא שמו של ספר בלתי גמור אשר נכתב על ידי הפילוסוף הגרמני פרידריך ניטשה בסביבות שנת 1873. למרות שכתיבת הספר לא הסתיימה החליט ניטשה להכין גרסה נקיה של רשמיו במטרה להוציאם לאור. הספר דן בפועלם של חמישה פילוסופים יוונים מהמאות ה-5 וה-6 לפנסה"נ. הפילוסופים הם: תאלס, אנכסימנדרוס, הרקליטוס, פרמנידס ואנכסגורס. התכנון המקורי היה להמשיך את היצירה ולכלול גם את דמוקריטוס, אמפדוקלס וסוקרטס אך הספר נקטע לאחר הדיון בפועלו של אנכסגורס בתחום הקוסמוגוניה. "המשימה היא לתת במה לדברים שתמיד עלינו לאהוב ולכבד..."' כתב ניטשה בהקדמה לספר. הוא רצה שהאנשים בעתיד יוכלו לומר, "זה מה שהיה - בעבר לפחות - ולכן זאת אפשרות, דרך החיים הזאת, דרך ההסתכלות הזאת בחיי אדם". רשימת יצירות של פרידריך ניטשה Nietzsche, Friedrich, Philosophy in the Tragic Age of the Greeks, Regnery Gateway, ISBN 0-89526-944-9. מדיה וקבצים בנושא פילוסופיה בעידן הטראגי של היוונים בוויקישיתוף ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
גונדה

האם התכוונתם ל... גוּנְדַה - גדוד תותחנים או יחידה צבאית אחרת, ראו ערך מילוני בנושא גונדה, בוויקימילון . "גוֹנַדָה" – בלוטת מין, איבר המייצר תאי רבייה ("גונדה" היא תעתיק של Gonad (אנ')) אישים לסלי גוֹנדה (1919–2018) – היה איש עסקים ויזם יהודי-אמריקאי. משה אליהו גונדה (בהונגרית: לאסלו גונדה) (1910–1985) – היה היסטוריון, סופר ואיש חינוך הונגרי-ישראלי. קארוי גונדה (במקור גולדשטיין) (1889–1969) – היה אדריכל יהודי-הונגרי. שואיצ'י גונדה (יליד 1989) – כדורגלן יפני. אֶגון (גוֹנדה) רדליך (1916–1944) – היה מחנך ופעיל חברתי יהודי צ'כי. אחר מחנה הריכוז גונדה וודה – היה מחנה ריכוז בממלכת בולגריה בתקופת מלחמת העולם השנייה. הפארק הלאומי מנובו-גונדה סנט פלוריס – פארק לאומי בצפון הרפובליקה המרכז-אפריקאית. גונדי גונדר ֿֿ ראו גֻּנְדָּה באתר האקדמיה ללשון העברית.
אילניתיים

אילניתיים (שם מדעי: Hylidae) היא משפחה בסדרת חסרי הזנב. האילניתיים חיים בסביבת צמחייה לחה. מינים שונים ממשפחה זו נמצאים באזורים רבים בעולם, כולל בישראל (מין אחד), ובעיקר ביערות גשם טרופיים. במשפחה 34 סוגים ומעל ל-600 מינים. אורכם נע בין סנטימטר אחד ל-10 סנטימטר. לאילניתיים צבעי הסוואה – לרוב אפור, ירוק וחום; והם ניזונים מחרקים. תוחלת חייהם מעל 20 שנה. חלק ניכר מהמינים במשפחה חיים על גבי עצים (אילנות), ומכאן נגזר השם "אילנית" בעברית. לפני הרבייה, הזכרים משתמשים בקולות חזקים של קרקורים על מנת לקרוא לנקבות. המינים במשפחה זו ידועים בדרכים המיוחדות בהן הם שומרים על ביציהם. בניגוד לדמיון ולדעה העממית, משפחת האילניתיים שונה מבחינה טקסונומית ממשפחת הצפרדעיים. המין היחיד במשפחת האילניתיים החי בישראל הוא אילנית מצויה (Hyla savignyi). לאילניתיים שלוש תת-משפחות: פלודריאדיים (Pelodryadinae) – בה 4 סוגים פילומדוסיים (Phyllomedusinae) – בה 7 סוגים אילניות (Hylinae) – בה 41 סוגים הגדולה שבמיני האילניות – Litoria infrafrenata Litoria phyllochroa Litoria burrowsae Isthmohyla rivularis Osteopilus septentrionalis מדיה וקבצים בנושא אילניתיים בוויקישיתוף אילניתיים, באתר ITIS (באנגלית) אילניתיים, באתר NCBI (באנגלית) אילניתיים, באתר Animal Diversity Web (באנגלית) אילניתיים, באתר האנציקלופדיה של החיים (באנגלית) אילניתיים, באתר GBIF (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
ואנס וארפד טור

וארפד טור (באנגלית: Warped Tour) הוא פסטיבל רוק ואקסטרים ספורט אשר נודד ברחבי ארצות הברית ובקנדה מדי קיץ. חברת ההנעלה ואנס נותנת חסות לפסטיבל משנת 1995 ולעיתים קרובות הוא מכונה ואנס וארפד טור. הפסטיבל החל את דרכו בשנת 1994, כאשר קווין ליימן, בעלים של חברת תקליטים קטנה, עבד על מופעי סקייטבורד ששילבו גם הופעות של להקות פאנק וסקא. בשנת 2018 יהיה הסיבוב האחרון של ואנס וארפד טור הפסטיבל קיבל את שמו ממגזין אקסטרים ספורט, בשם וארפד מגזין שהיה קיים באותה תקופה. הפסטיבל נודד כל קיץ ברחבי ארצות הברית ובקנדה, כאשר הליין-אפ בערים השונות נשאר לרוב קבוע. בשנים האחרונות, הפסטיבל כולל בסביבות המאה להקות שמנגנות בעיקר: פאנק-רוק, סקא, נו-מטאל, הארדקור ופ'אנק מטאל. הלהקות מנגנות כמעט בו זמנית על פני 10 במות שונות, כאשר לכל במה ישנו נותן חסות אחר. מלבד הופעות הפסטיבל כולל גם תחרויות סקייטבורד, רמפות וחצאי צינור. אך עם השנים קטן חלקו של האקסטרים ספורט בפסטיבל. בשטח הפסטיבל פרוסים עשרות דוכנים של הלהקות המופיעות, חברות תקליטים עצמאיות, חברות אקסטרים, מגזינים וארגונים ללא מטרת רווח. הדוכנים וריבוי הבמות יוצרים אווירה של קרנבל, כאשר הלהקות נמצאות בדוכנים ומסתובבות ברחבי הפסטיבל. בשנים האחרונות יצא הפסטיבל מגבולות צפון אמריקה ונכון ל-2008 הוא מגיע גם לאירופה וליפן. מדיה וקבצים בנושא ואנס וארפד טור בוויקישיתוף אתר האינטרנט הרשמי של ואנס וארפד טור (באנגלית) ואנס וארפד טור, ברשת החברתית אקס (טוויטר) אתר לא רשמי עם מידע רב על הפסטיבל
Bones (שיר של גלנטיס)

"Bones" (בעברית: עצמות) הוא סינגל של צמד המוזיקה האלקטרונית השוודי, גלנטיס, בשיתוף פעולה עם להקת הפופ רוק האמריקאית, ואן ריפאבליק. השיר יצא, על ידי חברות התקליטים ביג ביט רקורדס, וורנר מיוזיק גרופ ואטלנטיק רקורדס, ב-31 בינואר 2019. הוא נכתב על ידי גלנטיס, סווידן, הנרי יונבאק, ראיין טדר, דייוויד ברוק, לילנד, דני מאג'יק, די ג'יי פרנק אי ואנדי גרמר, והופק על ידי גלנטיס, סווידן, דני מאג'יק, הנרי יונבאק ודי ג'יי פרנק אי. נכון לנובמבר 2022, השיר הושמע למעלה מ-3 מיליון פעמים ביוטיוב, ולמעלה מ-225 מיליון פעמים בספוטיפיי. מידע על הסינגל "Bones" באתר מיוזיק בריינז מידע על השיר "Bones" באתר AllMusic מידע על היצירה "Bones" באתר Discogs מילות השיר "Bones" באתר Genius סרטון השיר "Bones" באתר יוטיוב מידע על הרצועה "Bones" באתר ספוטיפיי Galantis - Bones (feat. OneRepublic) [Official Music Video], נבדק ב-2022-11-25 Bones (feat. OneRepublic), 2019-01-31, נבדק ב-2022-11-25 "Bones – Single by Galantis & OneRepublic on Apple Music". iTunes Store (US). נבדק ב-13 באפריל 2019. {{cite web}}: (עזרה)
Moonlight

Moonlight הוא שיר שנכתב ובוצע על ידי הראפר האמריקאי XXXTentacion מתוך אלבום האולפן השני שלו, ?. השיר נשלח לאחר מותו של XXXTentacion לרדיו קצבי כסינגל השלישי מתוך האלבום ב-14 באוגוסט 2018. השיר הגיע למצעדים רבים ברחבי העולם. במצעד הבילבורד הוט 100, הגיע השיר למקום ה-13 וקיבל תואר פלטינה מטעם איגוד תעשיית ההקלטות האמריקאי לאחר מותו של XXXTentacion. הווידאו קליפ הרשמי של השיר פורסם ב-1 באוקטובר 2018. את הקליפ כתב וביים אונפרוי עצמו, בשיתוף עם הבמאי JMP. הקליפ מציג את אונפרוי יחד עם קבוצה גדולה של אנשים במפגש המתקיים ביער לאחר רדת החשיכה, באור של ירח מלא. אונפרוי נראה יושב לבדו מאזין באוזניות למוזיקה, מתבונן במסיבה והולך בין קהל האנשים שכולם לבושים בשחור. הוא צוחק כשהוא צופה באנשים רוקדים ומחליף מבטים עם נערה מתולתלת שמוצגת כמה פעמים במהלך הקליפ. בעקבות כך שפורסם לאחר מותו של הראפר, הקליפ מסתיים בביטויים "ENERGY NEVER DIES",‏ "HE IS AMONGST US" ו-"LONG LIVE JAH" כמחווה לאונפרוי. ביטוי דומה, "LONG LIVE PRINCE X", הופיע גם בסוף הקליפ "Sad!‎". לקליפ הרשמי למעלה ממיליארד צפיות ביוטיוב. סרטון השיר "Moonlight" באתר יוטיוב "Travis Scott's "SICKO MODE" Ranks As Rhythmic Radio's Most Added Song". Headline Planet. 22 באוגוסט 2018. נבדק ב-7 באוקטובר 2018. {{cite news}}: (עזרה) "Watch XXXTentacion Calmly Collect His Thoughts in 'Moonlight' Video". Billboard. 1 באוקטובר 2018. נבדק ב-7 באוקטובר 2018. {{cite journal}}: (עזרה) "XXXTentacion "Moonlight" Video: Watch The Late Rapper Wander Through The Night". XXL. 1 באוקטובר 2018. נבדק ב-1 באוקטובר 2018. {{cite news}}: (עזרה) XXXTENTACION - MOONLIGHT (OFFICIAL MUSIC VIDEO), סרטון בערוץ "XXXTENTACION", באתר יוטיוב (אורך: 02:18)
רזיס

רזיס או ראזיס היה ממנהיגי היהודים בתקופת מרד החשמונאים. נודע בשל התאבדותו הקשה. השם רזיס לקוח כנראה מהמילה רז אשר מופיעה בספר ישעיהו. יש ששיערו שמקור השם הוא פרסי. רזיס מוזכר רק בספר מקבים ב, הוא מתואר כאחד מזקני ירושלים, אהוב על הבריות, פופולרי, ואדם שמסכן את עצמו למען הכלל. על פי ספר מקבים, ניקנור שלח חמש מאות אנשים ללכוד אותו ולענות אותו. רזיס שהה באותה עת במצודה, כאשר חיילי ניקנור פרצו את החומות, הוא ניסה להתאבד ונפל על חרבו אך כשל בכך. כאשר לא הצליח, קפץ מגג המגדל, אך עדיין לא מת. לאחר מכן עלה על סלע וקרא לאל לקבל את נשמתו, הוא תלש את קרביו זרקם לקהל ומת. יש חוקרים הסבורים כי תיאור ההתאבדות בספר מקבים ב לא מבקר את ההתאבדות ואף מעריץ את המוות. יש מספר השערות בקשר לתפקידו המדויק של רזיס, ולסיבת רדיפתו בידי ניקנור: יש שכתבו שמכיוון שהיה מפורסם רצה ניקנור להורגו כדי להוריד את המורל של הציבור, יש שכתבו שהיה חבר של יהודה המכבי ומותו היה מאיים על יהודה, איה ברסקי אלישב כתבה על סמך זיהוי השם רזיס כשם פרסי שייתכן שרזיס שימש כמרגל של יהודה ועסק באיסוף מודיעין ליהודה, ועל כן לכידתו יכלה לסכן את יהודה. איה ברסקי אלישב, קידוש השם בארץ ישראל בעת העתיקה מגזירות אנטיוכוס ועד גזירות הדריינוס, עבודה לשם קבלת תואר דוקטור, אוניברסיטת תל אביב 2007, עמ' 48 – 52. Goldstein J A, II Maccabees The Anchor Bible 41a ניו יורק 1983, עמ' 490 - 493 Panyard, Christine M. (2013). The Sistine Chapel: a Biblical tour, p. 10 Zöllner, Frank; Thoenes, Christof (2022). Michelangelo, p. 162 ספר ישעיהו, פרק כ"ד, פסוק ט"ז - יח Goldstein J A, II Maccabees The Anchor Bible 41a ניו יורק 1983, עמ' 491 – 492 ר. צדוק, בתוך: דור לדור, החלק האנגלי, עמ' V מ. שטרן, התאבדותם של אלעזר בן יאיר ואנשיו במצדה, מחקרים בתולדות ישראל בימי הבית השני, ירושלים תשנ"א, עמ' 385 - 386 גרסה מקוונת של הספר (לבעלי הרשאה), באתר "כותר" מובא אצל: איה ברסקי אלישב, קידוש השם בארץ ישראל בעת העתיקה מגזירות אנטיוכוס ועד גזירות הדריינוס, עבודה לשם קבלת תואר דוקטור, אוניברסיטת תל אביב 2007, עמ' 49 איה ברסקי אלישב, קידוש השם בארץ ישראל בעת העתיקה מגזירות אנטיוכוס ועד גזירות הדריינוס, עבודה לשם קבלת תואר דוקטור, אוניברסיטת תל אביב 2007, עמ' 49
Never Enough

"Never Enough" הוא שיר של הזמרת האמריקאית לורן אולרד, שיצא, על ידי חברת התקליטים אטלנטיק רקורדס, ב-2017. השיר מופיע בפסקול של הסרט הקולנועי משנת 2017, האמן הגדול מכולם. נכון לנובמבר 2022, השיר הושמע למעלה מ-471 מיליון פעמים בספוטיפיי, ולמעלה מ-127 מיליון פעמים ביוטיוב. Never Enough (Reprise) הוא רפריזה של השיר המקורי, שבוצע על ידי הזמרת האמריקאית, לורן אולרד. הרפריזה יצאה, על ידי חברת התקליטים אטלנטיק רקורדס, ב-2017. נכון לנובמבר 2022, רפריזה זו הושמעה למעלה מ-135 מיליון פעמים בספוטיפיי. גרסה מחודשת לשיר, בביצוע הזמרת האמריקאית, קלי קלרקסון, יצא, על ידי חברת התקליטים אטלנטיק רקורדס, ב-8 בנובמבר 2018. נכון לנובמבר 2022, גרסה זו הושמעה למעלה מ-51 מיליון פעמים בספוטיפיי. סרטון השיר "Never Enough" באתר יוטיוב Never Enough, 2017-12-08, נבדק ב-2022-11-25 The Greatest Showman Cast - Never Enough (Official Audio), נבדק ב-2022-11-25 The Greatest Showman Cast - Never Enough (Official Lyric Video), נבדק ב-2022-11-25 Loren Allred – Never Enough, BPI (באנגלית) Loren Allred – Never Enough, RIAA (באנגלית אמריקאית) Never Enough (Reprise), 2017-12-08, נבדק ב-2022-11-25 Loren Allred – Never Enough (Reprise), BPI (באנגלית) Never Enough, 2018-11-09, נבדק ב-2022-11-25
ויקטור לוי

האם התכוונתם ל... ויקטור לוי (פעיל ציוני) – פעיל ציוני ישראלי שהשתתף בפעולות העסק הביש וישב בכלא המצרי, מנידוני קהיר. ויקטור לוי (כדורגלן) – כדורגלן עבר ישראלי ששיחק בעמדת הקשר האחורי, המזוהה עם בית"ר ירושלים.
נמרון

נמרון (שם מדעי: Leopardus), סוג במשפחת החתוליים, הכולל עשרה מינים החיים בצפון אמריקה ובדרום אמריקה. בעבר סווגו מיני הנמרונים תחת הסוג חתול. עשרת המינים הם: אוצלוט (Leopardus pardalis) נמרון מרגיי (Leopardus wiedii) נמרון מנוקד (Leopardus tigrinus) חתול קולוקולו Leopardus colocolo נמרון פנטנל (Leopardus braccatus) נמרון הפמפס (Leopardus pajeros) חתול ג'ופרי (Leopardus geoffroyi) חתול קודקוד (Leopardus guigna) נמרון האנדים (Leopardus jacobita) נמרון דרומי (Leopardus guttulus) – התגלה ב-2013 לסוג הנמרון פרווה מנומרת, וצבעים הדומים לצבעי הקרקע הנעים בין חום חיוור לחום בהיר ואפור. אוזניהם הקטנות מעוגלות, הנחיריים שלהם מופרדות לגמרי ויש להם פחות כרומוזומים מאשר לחתולים האחרים. נמרון ג'ופרי אוצלוט נמרון מנוקד נמרון הפמפס נמרון האנדים חתול ערבות מדיה וקבצים בנושא נמרון בוויקישיתוף נמרון, באתר ITIS (באנגלית) נמרון, באתר NCBI (באנגלית) נמרון, באתר Animal Diversity Web (באנגלית) נמרון, באתר האנציקלופדיה של החיים (באנגלית) נמרון, באתר GBIF (באנגלית) Trigo, Tatiane C., et al. "Molecular Data Reveal Complex Hybridization and a Cryptic Species of Neotropical Wild Cat.", Current Biology (2013). ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
ביזון שחואטנסאקי

ביזון שחואטנסאקי, המכונה גם ביזון יערות פליסטוקני (שם מדעי: Bison schoetensacki), הוא מין נכחד של ביזון, אשר התקיים במערב אירופה, צפון אירופה ועד לדרום סיביר. הוא התקיים במשך הפליסטוקן המוקדם והבינוני כשישנה מחלוקת אם התקיים בפליסטוקן המאוחר. ביזון זה היה דומה לביזון אירופי, החי כיום באירופה או למין ביזון הסטפה, אך היה בעל רגליים דקות יותר וקרניים קצרות וישרות יותר. הוא הגיע לאורך 3 מטרים, לגובה של 1.7 עד 2 מטרים בכתפיים ולמשקל של 800–1000 ק"ג בקירוב, וככל הנראה היה גם בעל דו-צורתיות זוויגית. המאובנים של הביזון התגלו בין השאר בצ'כיה, אנגליה, צרפת, גרמניה, יוון, איטליה, מולדובה, רוסיה, ספרד ובאיסרניה שבאיטליה. בחלק מהאתרים התגלו סימנים של ציד אנושי, ככל הנראה ניאנדרטלים שהתקיימו לצידו. במערב אירופה ביזון זה היה החיה הכבדה ביותר שאנשים צדו למאכל, כיוון שהביזון האירופאי לא התקיים באיטליה או חצי האי האיברי. מדיה וקבצים בנושא ביזון שחואטנסאקי בוויקישיתוף ביזון שחואטנסאקי, באתר NCBI (באנגלית) ביזון שחואטנסאקי, באתר GBIF (באנגלית) Palacio, Pauline; Berthonaud, Véronique; Guérin, Claude; Lambourdière, Josie; Maksud, Frédéric; Philippe, Michel; Plaire, Delphine; Stafford, Thomas; Marsolier-Kergoat, Marie-Claude; Elalouf, Jean-Marc (2017-02-10). "Genome data on the extinct Bison schoetensacki establish it as a sister species of the extant European bison (Bison bonasus)". BMC Evolutionary Biology. 17 (1): 48. doi:10.1186/s12862-017-0894-2. ISSN 1471-2148. PMC 5303235. PMID 28187706. Roman Uchytel. "Pleistocene woodland bison". Prehistoric-Fauna.com. Retrieved 2021-10-11.
אגנותריום

אגנותריום (שם מדעי: Agnotherium; מיוונית עתיקה: "agnos" - מתעתע, בלטינית: "therium" - חיה, כלומר: "חיה מתעתעת") הוא סוג נכחד של טורף מהמשפחה כלבי דוב, אשר חי במערב אירופה ואולי גם בצפון אפריקה של סוף המיוקן שלפני 10.8 עד 9.7 מיליון שנה מזמננו. המאובנים של האגנתוריום התגלו בתצורות "Eppelsheim Formation", שבדרום-מזרח גרמניה, בהם נמצאו מספר שיניים ושרידי לסתות שלו, לצד בעלי חיים נוספים מאותה תקופה כמו הדינותריום, המכיירודוס והכליקותריום וממצאים נוספים שלו התגלו גם בתוניסיה ומרוקו ולפי מספר דעות אף בקניה. הסוג קיבל מיונים שונים וב-1833 קיבל את שמו בידי החוקר הגרמני יוהאן יקוב קאופ (אנ') ונכללים בו 2 מינים: Amphicyon agnotus ו-Agnocyon pomeli. מבנה הלסתות הזכיר את האמפיקיון, האיסכירוקיון והאמיטוקיון, מהמשפחה כלבי דוב. משקל האגנותריום היה בטווח שבין 158 ק"ג עד 200 או 275 ק"ג, וזאת לפי כמה שיטות לקביעת משקל, מה שהופך אותו לבין הטורפים הגדולים בבית גידולו (אך קטן יותר מכלבי דוב אחרים). הוא היה טורף-על מותאם לתזונה היפרקרניבורית בהתבסס על מבנה שיניו החזקות והחדות. בנוסף ייתכן מאוד, שחי בדומה לחתול גדול ותקף טרף של פרסתנים שונים ממארב. מדיה וקבצים בנושא אגנותריום בוויקישיתוף אגנותריום, באתר GBIF (באנגלית) Morlo M, Bastl K, Habersetzer J, Engel T, Lischewsky B, Lutz H, von Berg A, Rabenstein R, Nagel D. 2020. The apex of amphicyonid hypercarnivory: solving the riddle of Agnotherium antiquum Kaup, 1833 (Mammalia, Carnivora). Journal of Vertebrate Paleontology 39(5):e1705848 DOI 10.1080/02724634.2019.1705848 Gusti, J. & Antón, M. (2002): Mammoths, Sabertooths, and Hominids – 65 Million Years of Mammalian Evolution in Europe. – Columbia University Press. New York.
יורי יובו

יורי יובו (ברומנית: Iurie Iovu; נולד ב-6 ביולי 2002 בקישינב שבמולדובה) הוא כדורגלן מולדובני המשחק בעמדת הבלם בקבוצת איסטרה 1961, בהשאלה מוונציה, ובנבחרת מולדובה. יובו גדל במחלקות הנוער של זימברו קישינב וקליארי. ב-31 באוגוסט 2022 חתם יובו על חוזה לשתי עונות בוונציה מהסרייה ב', והושאל מיד לאיסטרה 1961 מליגת העל הקרואטית. ב-15 בנובמבר 2021 ערך יובו את הופעת הבכורה שלו בנבחרת מולדובה, בהפסד 4-1 לנבחרת אוסטריה במסגרת מוקדמות מונדיאל 2022. יורי יובו, באתר Transfermarkt יורי יובו, באתר Soccerway יורי יובו, באתר National Football Teams יורי יובו, באתר FootballDatabase.eu IURIE IOVU AL VENEZIA FC באתר הרשמי של ונציה, 31 באוגוסט 2022 (באיטלקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יורי יובו".
Bones

האם התכוונתם ל... Bones (שיר של Equinox) Bones (שיר של Imagine Dragons) Bones (שיר של גלנטיס)